text: 段高選，字讓予，雲南劍川州人。明朝政治人物。生平.萬曆三十四年辛酉奢崇明集兵渝州，一切治辦俱選經理，比從上官㸃閲，見酋有叛心，隂令吏歸印於署，與父汝元訣。及奢酋猖獗，所屬土目樊龍等據重慶，眾官駭散，選獨躃踴大呼不去，酋知選廉明，戒勿殺，選罵賊不絶口，遂死於亂斧中。變聞，父母子女俱相繼死於署，僕段黑子挺身赴演武塲索選屍，亦死之。二年十二月，贈尚寶司卿，蔭一子本衛試百戶世襲。崇禎初，賜祭葬，諡恭節，勅建昭忠祠祀之。墓在劍川州西門外。家族.弟段廷選，萬曆四十年舉人。
metadata: erhwenkuo/wikipedia-zhtw
metadata: 段高選
metadata: https://zh.wikipedia.org/wiki?curid=7463550